夜晚臨瞓前同哥哥傾吓計,講講吓問佢想帶咩零食返學校食,佢話想要提子餅。
喺我腦海中嘅提子餅,係某個牌子出嘅,中間夾住啲提子,係幾好食。
不過佢有食過咩?我自己都好耐冇食啦!一於立即上網搵食譜整先!(當時已經晚上10點幾)
俾我搵到呢個!原食譜大家可click入去睇,我自己就跟足9成,係糖果度用少咗一半,因為佢成日話啲嘢食太甜!真乖仔,食少啲糖仲乖!
材料 : 大約 18 x 18 cm 之餅乾
低筋麵粉 100 g
baking powder 1/4 茶匙
肉桂粉 少許 (我落得都多)
Brown sugar 10 g
鹽 少許
橄欖油 2 大湯匙
蛋 (中尺寸) 1 個 (打散)
提子乾 80 g
水 50 ml
做法睇原食譜啦!我跟住做嘅,焗完先切開,仲要切得好唔整齊。